CELEX: 32008R0351
Language: et
Date: 2008-04-16 00:00:00
Title: Komisjoni määrus (EÜ) nr 351/2008, 16. aprill 2008 , millega rakendatakse Euroopa Parlamendi ja nõukogu direktiivi 2004/36/EÜ seoses ühenduse lennujaamu kasutavate õhusõidukite seisuplatsil kontrollimise prioriteediks seadmisega (EMPs kohaldatav tekst)

19.4.2008   
            
            
               ET
            
            
               Euroopa Liidu Teataja
            
            
               L 109/7
            
         
      KOMISJONI MÄÄRUS (EÜ) nr 351/2008,
   16. aprill 2008,
   millega rakendatakse Euroopa Parlamendi ja nõukogu direktiivi 2004/36/EÜ seoses ühenduse lennujaamu kasutavate õhusõidukite seisuplatsil kontrollimise prioriteediks seadmisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 21. aprilli 2004. aasta direktiivi 2004/36/EÜ ühenduse lennujaamu kasutavate kolmandate riikide õhusõidukite ohutuse kohta, (1) eelkõige selle artikli 8 lõiget 2,
   ning arvestades järgmist:
   
               (1)
            
            
               Direktiiviga 2004/36/EÜ on kehtestatud ühtne lähenemisviis rahvusvaheliste ohutusstandardite tõhusaks rakendamiseks ühenduses, ühtlustades eeskirju ja korda, mis käsitlevad liikmesriikides asuvates lennujaamades maanduvate kolmandate riikide õhusõidukite kontrolli seisuplatsil. Sellega nõutakse, et liikmesriik viiks ühtlustatud korras läbi kolmanda riigi õhusõiduki tehnilise kontrolli seisuplatsil, kui tema rahvusvaheliseks lennuliikluseks avatud lennujaamas maanduva õhusõiduki puhul kahtlustatakse, et see ei vasta rahvusvahelistele ohutusstandarditele, ja osaleks seisuplatsil läbiviidud tehniliste kontrollidega seotud teabe kogumises ja vahetamises.
            
         
               (2)
            
            
               Selleks et maksimaalselt suurendada liikmesriikide pädevate kontrolliasutuste käsutuses olevaid piiratud ressursse, peaksid nad prioriteediks seadma seisuplatsil kontrollimise teatavat liiki käitajate ja nende õhusõidukite puhul, millega seoses on eriti põhjust kahtlustada ohutuspuudujääke.
            
         
               (3)
            
            
               Käesoleva määrusega ette nähtud meetmed on kooskõlas nõukogu määruse (EMÜ) nr 3922/91 (2) artikli 12 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Mõisted
   Käesolevas määruses kasutatakse järgmisi mõisteid:
   
               1)
            
            
               „õhusõiduki seisuplatsil kontrollimise prioriteediks seadmine” – asjakohase arvu määramine igal aastal liikmesriigis seisuplatsil läbiviidavate tehniliste kontrollide koguarvust, nagu on sätestatud käesoleva määruse artiklis 2;
            
         
               2)
            
            
               „käitaja” – konkreetse liikmesriigi ja/või õhusõidukitüübi ja/või õhusõiduki käitaja ja/või kõik käitajad.
            
         Artikkel 2
   Prioritiseerimiskiteeriumid
   Ilma et see piiraks direktiivi 2004/36/EÜ artikli 8 lõike 3 kohaldamist, seavad liikmesriigid prioriteediks õhusõiduki kontrollimise seisuplatsil, kusjuures kontrolli viivad nad läbi neile kuuluvates ja rahvusvahelisele liiklusele avatud lennujaamades maanduvate järgmiste käitajate puhul.
   
               1.
            
            
               Käitaja, kelle puhul võib Euroopa Lennundusohutusameti (EASA) teostatavate korrapäraste analüüside põhjal kahtlustada võimalikku ohutusriski.
            
         
               2.
            
            
               Käitaja, kes on kindlaks tehtud arvamuse alusel, mida on väljendanud lennuohutuskomitee Euroopa Parlamendi ja nõukogu määruse (EÜ) nr 2111/2005 (3) rakendamise raames ning mille kohaselt on asjaomase käitaja puhul vaja õhusõiduki seisuplatsil kontrollimise abil täiendavalt kontrollida asjakohaste ohutusnõuete tõhusat täitmist. See võib hõlmata käitajat, kes on välja jäetud määrusega (EÜ) nr 2111/2005 kehtestatud nimekirjast, millesse kantakse lennuettevõtjad, kelle suhtes kohaldatakse ühenduse piires tegevuskeeldu (edaspidi „ühenduse nimekiri”).
            
         
               3.
            
            
               Käitaja, kes on kindlaks määratud teabe alusel, mille komisjon on saanud liikmesriikidelt või Euroopa Lennundusohutusametilt vastavalt määruse (EÜ) nr 2111/2005 artikli 4 lõikele 3.
            
         
               4.
            
            
               Õhusõiduk, millega on ühendusse lennanud ühenduse nimekirja B lisasse kuuluv lennuettevõtja.
            
         
               5.
            
            
               Õhusõiduk, mida käitab lennuettevõtja, kes on sertifitseeritud samas riigis, kust on pärit ühenduse nimekirja samal ajal kuuluv mis tahes lennuettevõtja.
            
         Artikkel 3
   Teavitamine
   1.   Euroopa Lennundusohutusamet edastab liikmesriikidele artiklis 2 osutatud käitajate nimekirja elektrooniliselt vähemalt üks kord iga nelja kuu jooksul.
   2.   Euroopa Lennundusohutusamet jälgib prioritiseerimisprotsessi ja annab koostöös pädevate rahvusvaheliste lennundusalaste organisatsioonidega liikmesriikidele teavet, mida on vaja selleks, et võimaldada neil jälgida kogu ühenduse raames tehtavaid edusamme seoses artiklis 2 osutatud käitajate kontrollimise prioriteediks seadmisega, sealhulgas asjakohaseid statistilisi andmeid lennuliikluse kohta.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. aprill 2008
      
         
            Komisjoni nimel
         
         
            asepresident
         
         Jacques BARROT
         
      
   
   
      (1)  ELT L 143, 30.4.2004, lk 76. Direktiivi on viimati muudetud määrusega (EÜ) nr 2111/2005 (ELT L 344, 27.12.2005, lk 15).
   
      (2)  EÜT L 373, 31.12.1991, lk 4. Määrust on viimati muudetud Euroopa Parlamendi ja nõukogu määrusega (EÜ) nr 216/2008 (ELT L 79, 19.3.2008, lk 1).
   
      (3)  ELT L 344, 27.12.2005, lk 15.